**Školski preventivni program –kurikularni plan 2022./2023.**

PROCJENA STANJA I POTREBA: Nakon obavljene procjene stanja i potreba škole, utvrđeno je kako je školskim preventivnim programom potrebno djelovati na sve sudionike odgojno-obrazovnog procesa u našoj školi: učenike, učitelje i roditelje. S učenicima je potrebno obrađivati teme vezane uz nenasilje, prevenciju ovisnosti, razvoj pozitivne slike o sebi te je potrebno poučavanje životnih vještina odnosno razvijati socijalne i komunikacijske vještine. Prilikom procjene stanja, uvidjeli smo i potrebu rada na stvaranju privrženosti školi kao zaštitnom čimbeniku u prevenciji šk. neuspjeha i ostalih rizičnih ponašanja stoga ćemo tom konstruktu i toj temi posvetiti više pažnje u radu s učiteljima. U nastojanjima da djeci i mladima pružimo kvalitetne prevencijske aktivnosti i programe nastavljamo suradnju s lokalnom zajednicom, točnije Policijskom upravom Vukovarsko-srijemske županije – odjelom za prevencije, čime istovremeno jačamo mrežu podrške preventivnom djelovanju. S obzirom da novu šk. godinu započinjemo s iskustvom nastave na daljinu te i dalje u posebnim okolnostima uzrokovanim pandemijom covid-19, posebni naglasak u našem ŠPP stavljamo na promoviranje i važnost brige za mentalno zdravlje.

**Ciljevi programa:**

* Razvijati kod učenika privrženost školi, kao prevencija šk. neuspjeha; njegovati diskretni zaštitni postupak prema učenicima, individualni pristup, posebno kod onih koji pripadaju rizičnoj skupini.
* Graditi pozitivnu sliku osobne vrijednosti.
* Podučavati djecu i mlade vještinama nošenja sa stresom i kriznim životnim situacijama.
* Podići osjetljivost i osviještenost učenika za problem nasilja.
* Povećati svijest o važnosti pravila koja štite od zlostavljanja i njihova pridržavanja.
* Osvijestiti motive nasilničkog ponašanja.
* Osvijestiti osjećaje koji stoje u podlozi nasilničkog ponašanja, ali i osjećaje koji se javljaju u onih koji trpe nasilje.
* Razdvojiti šalu od uvrede.
* Smišljati različite načine ponašanja kao odgovor na nasilništvo.
* Steći uvid u osjećaje onih koji trpe.
* Upoznati vlastiti bijes i što s njim radimo.
* Ohrabriti srdačan način pristupanja drugima.
* Razumjeti da je odgovornost za vlastito ponašanje uvijek osobna, bez obzira na to što drugi čine.
* Upoznati načine reagiranja onih koji zlostavljaju, koji trpe i koji promatraju u situaciji zlostavljanja.
* Omogućiti učenicima i roditeljima sadržaje (brošure, članke, savjetovanje, informiranje) koji govore o važnosti brige za mentalno zdravlje.

**Aktivnosti:**

**Rad s učenicima:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Naziv programa/aktivnosti - ciljevi** | **Program:**   1. **Evaluiran** 2. **Ima stručno mišljenje** 3. **Ništa od navedenog** | **Razina intervencije(univerzalna, selektivna, indicirana)** | **Razred** | **Br. uč.** | **Planirani br. susreta** | **Voditelj** | **Vrijeme provedbe** |
| **Zdravstveni odgoj**  **-Emocije**  **-Naša prava i dužnosti (obveze)**  **- Postignuća i odgovornost za učenje**  **- Ponašanje i naše zdravlje**  **-Mediji i ovisnosti**  **-Rješavanje problema i donošenje odluka**  **-Rizična ponašanja i posljedice na obrazovanje**  **-Odolijevanje pritisku vršnjaka i vršnjačko pripadanje (Moj uzor)**  **-Vršnjački pritisak i samopouzdanje (odrastanje)**  **-Prevencija rizičnih ponašanja-maturalno putovanje**  **-Rizična ponašanja i posljedice na obrazovanje**  **-Vršnjački pritisak, samopoštovanje i rizična ponašanja** | Ima preporuku AZOO | Univerzalna  Univerzalna  Univerzalna  Univerzalna  Univerzalna | 1.  2.  3.  3.  4.  4.  5.  6.  7.  7.  8.  8. |  | 1.  1  1  1  1  1  1  1  1  1  1  1  1 | Pedagog | Listopad  Siječanj  Rujan  Siječanj  Prosinac  Veljača  Veljača  Prosinac  Studeni  Travanj  Studeni  Ožujak |
| **Prevencija ovisnosti o drogama, alkoholu, igrama na sreću** uz izgradnju kulture življenja u zdravom okruženju i očuvanom okolišu |  | Svojim sadržajem, projekt je namijenjen i prilagođen djeci i mladima, učenicima osnovnih i srednjih škola | 7.8. |  | 1 | MUP, PU Vukovarsko srijemska | Studeni-prosinac |
| **Prevencija nasilničkog kriminaliteta i vandalizma, prevencija obiteljskog nasilja, sprječavanje nasilja prema ženama i vršnjačkog nasilja te izgradnja kulture nenasilja.** |  | Svojim sadržajem, projekt je namijenjen i prilagođen djeci i mladima, učenicima osnovnih i srednjih škola | 7.8. |  | 1 | MUP, PU Vukovarsko srijemska | Tijekom godine |
| **Senzibilizacija javnosti, posebice najmlađe populacije i njihovih roditelja o opasnostima i rizicima neadekvatnog korištenja i nepoznavanja računalne i komunikacijske tehnologije te Interneta, uključujući prevenciju ovisnosti i internetu** |  | Svojim sadržajem, projekt je namijenjen i prilagođen djeci i mladima, učenicima osnovnih i srednjih škola | 7.8. |  |  | MUP, PU Vukovarsko srijemska | Veljača 2023. |
| **Sigurno u prometu**  **(nacionalni program sigurnosti cestovnog prometa)**  Cilj: educirati učenike 1. razreda kako se sigurno kretati u prometu i uočiti opasnosti koje vrebaju na cesti | Pozitivno mišljenje Agencije za odgoj i obrazovanje | Pozitivno mišljenje Agencije za odgoj i obrazovanje | 1.raz. |  |  | Policijski službenik Odjela prevencije | Rujan 2020. |

**Svaki razrednik izradio je preventivni program za svoj razredni odjel temeljen na specifičnosti razrednog odjela i ukazanih potreba.**

**Kroz međupredmetne teme** **učitelji, razrednici i stručni suradnici** pomoći će učenicima stjecati znanja, vještine i navike za miroljubivo i konstruktivno rješavanje sukoba. Teme na SR: komunikacijske vještine, samokontrola, empatija, odgovorno ponašanje, zdrave životne navike, preuzimanje odgovornosti, oblici ovisnosti i štetni utjecaj na zdravlje.

**Individualni rad** s učenicima kod kojih je primijećena potreba reguliranja ponašanja, raditi će individualno tijekom školske godine učitelji, razrednici, psiholog i pedagog, surađivati s roditeljima.

**Obilježavanja tematskih datuma tijekom godine:**

* Obilježavanje Svjetskog dana mentalnog zdravlja (10.10.)
* Obilježavanje Mjeseca borbe protiv ovisnosti (15.11.-15.12.2022.)
* Dan sigurnijeg interneta (veljača 2023.)
* Dan ružičastih majica – Dan borbe protiv nasilja (veljača 2022.)
* Projekt „Živim život bez nasilja“ – In memorijam Miroslav Tunjić 2021.

**Rad s roditeljima**

Kroz individualne susrete te organizirane roditeljske sastanke upozoriti roditelje na važnost suradnje sa školom, upoznati ih s time kada i kome se mogu obratiti za pomoć. Roditelje educirati za prepoznavanje agresivnog ponašanje, te pružati pomoć i savjetovanje u cilju uspješnijeg rješavanja osobnih problema svakog učenika.

U slučaju nasilja u školi, odmah obavijestiti roditelje, pružiti pomoć i savjet kako nenasilno rješavati sukobe, po potrebi dogovoriti dugoročniju suradnju.

Ukoliko roditelji ne poduzimaju dogovorene odgojne metode, o tome obavijestiti Centar za socijalnu skrb.

|  |  |  |  |  |  |
| --- | --- | --- | --- | --- | --- |
| **Oblik rada aktivnosti (individualno savjetovanje, grupno savjetovanje, roditeljski sastanak, vijeće roditelja)** | **Razina intervencije(univerzalna, selektivna, indicirana)** | **Sudionici/razred** | **Tema( naziv radionice/predavanja** | **Voditelj** | **Vrijeme provedbe** |
| Individualno i grupno savjetovanje | Selektivno | 1.-8. | Po ukazanoj potrebi. | Ravnatelj, razrednici, stručni suradnici | Tijekom godine |
| Roditeljski sastanak | Univerzalna | 1. | **Polazak u školu** | pedagog, psiholog |  |
| Roditeljski sastanak | Univerzalna | 2. | **Čitanje s razumijevanjem** | pedagog |  |
| Roditeljski sastanak | Univerzalna | 3. | **Navike koje utječu na zdravlje, slobodno vrijeme djece, uloga roditelja**( roditelji će naučiti bolje strukturirati slobodno vrijeme) | pedagog |  |
| Roditeljski sastanak | Univerzalna | 4. | **Pažnja i učenje** |  |  |
| Roditeljski sastanak | Univerzalna | 5. | **Kako pomoći djetetu u učenju, prijelaz u 5. razred.** | pedagog |  |
| Roditeljski sastanak | Univerzalna | 6. | **Tko su uzori mom djetetu?** (ped.radionica, izložba uč. radova). | pedagog |  |
| Roditeljski sastanak | Univerzalna | 7.  8. | **Mladenaštvo** (predavanje i prezentacije ankete provedene s uč.).  Mentalno zdravlje djece i mladih | Pedagog  Psiholog |  |

**Rad s učiteljima**

|  |  |  |  |  |  |
| --- | --- | --- | --- | --- | --- |
| **Oblik rada aktivnosti (individualno savjetovanje, grupno savjetovanje, roditeljski sastanak, vijeće roditelja)** | **Razina intervencije(univerzalna, selektivna, indicirana)** | **Sudionici** | **Tema( naziv radionice/predavanja** | **Voditelj** | **Vrijeme provedbe** |
| Individualno i grupno savjetovanje | Selektivna  (prema potrebi, uslijed uočenih teškoća, na inicijativu škole ili roditelja, s ciljem uspostavljanja partnerskih odnosa i rješavanja konfliktnih situacija) | Ravnatelj, učitelji, razrednici, stručni suradnici | **Teškoće u svladavanju gradiva, problemi u ponašanju, rad s djecom s teškoćama u razvoju** | Stručni suradnici, ravnatelj, CZSS, školski liječnik… | Tijekom šk. godine |
| **Predavanje – Učiteljsko vijeće** | Univerzalna | UV | 1.Poticanje razvoja komunikacijskih vještina učenika (Snježana Jozanović, Ljiljana Oršolić)  2. Suradnja s roditeljima(Ljiljana Oršolić)  3. Moć navike – usvajanje i mijenjanje (Ljiljana Oršolić)  4. Psihološka (ne)otpornost djece i mladih  5. Team building radionica za učitelje | Pedagog  Psiholog |  |

Voditelj: Ljiljana Oršolić, pedagoginja